595 MALVACEAE: USUS. 596 
Watte, Franco-Gallis ouatte, Anglicis wad audit. Quae 
relatione jam haud improbabile fit, voci originem communem 
esse; et re vera reperi, in lingua Arabica Wata rem nuncu- 
pari, quae corpori substernitur, ut in ea decumbat, et Watáa 
aequabilitatem simulque mollitiem exprimere. 
Hac substantia nunc quam maxime utuntur. Medici 
hodierni sine ea omnino non esse possunt: vulnera gravissima 
ipsa, quibus haec solutionibus antisepticis irrigata imponitur, 
celeriter et saepissime prima intentione clauduntur ita ut 
corpora vulgo nec inflammatione nec effusione puris nec febris 
ex his oriundis vexentur. Gossypium floccosum purum prae- 
terea remedium optimum contra ustiones leviores offert, cui, 
si vulnera graviora evadunt, oleum Olivorum et aquam calcis 
adjiciunt. j 
Pili gossypini fere e cellulosa purissima constant cum 
vestigiis modo materiei cujusdam oleaginosae. Illi in acidum 
nitricum et sulfuricum impositi et dein caute et frequenter 
aqua destillata lavati in materiem commutantur, quam Ger- 
manice Schiessbaumwolle vel Nitrocellulosam nuncu- 
pamus. Igne tacta vel pulsu brevi vehementique percussa vi 
ingenti haec explodit et hodie in rebus militaribus et technicis 
quantitate maxima ad saxa et muros destruenda consumitur. 
Haec substantia in liquore aethereo soluta Collodium praebet, 
quod post exhalationem liquoris cuticulam tenerrimam et 
tenuissimam relinquit. Quam ob rem Collodium in officinis 
venditur et ad vulnera leviora claudenda adhibetur. Momenti 
gravioris autem usus Collodii in photographia est, quia 
radii lucis cuticulam illam salibus argenteis praegnatam nigres- 
eunt ita ut sol ipse ope camerae lucidae in tabulam vitream 
Collodio supertectam imaginem personarum rerumque delineet. 
Gossypium hodierne materiem textilem gravissimam non 
modo offert, sed etiam caput mercedum omnium est; vestes 
plurimas hominum e Gossypio fabricari constat. Quantitatem 
maximam civitates Americae borealis australiores commercio 
afferunt. Quum bellum civile ad Aethiopos emancipandos 
Americam concussisset et culturam Gossypà? in his regionibus 
impedivisset, pretium mercedis in duplum accrevit. Ex his 
. temporibus in terris aliis Gossypium frequenter colebatur, 
praesertim Aegyptus mox quantitatem haud parvam et quali- 
tatem egregiam industriae Europaeae obtulit. India orientalis, 
ut jam supra monui, Gossypium antiquissimis temporibus pro- 
creavit nec non China magnam partem substantiae ei neces- 
sariae genuit. Memoria dignum est, Gossypium religiosum L. 
lana flava insigne ditione Chinensi indigenum esse, e qua 
textum incolae fabricant, quod Nanking vocamus. Vesti- 
menta ex his pannis flavis confecta clerici Buddhistici omni- 
bus aliis praeferre solent, quia omnino purissima colore ullo 
haud imbuuntur. 
Brasilia Gossypium praestantissimum procreat et species 
omnes ibidem coluntur; quantitas maxima ab indigenis con- 
sumitur, minor modo in terras alienas exportatur. 
Gossypium vestimenta non solum sed etiam fila contorta 
ad haec consuenda praebet, quae nunc fila linea magis magis- 
que submovent, quia subtiliora et glabriora quamquam minus 
tenaciora, et pretii minoris sunt. 
Anglici omnibus aliis nationibus commercio et industria 
in Gossypio conditis praecedunt; et Gossypio partem maxi- 
mam divitiarum ingentium debent. Hodie in emporium Liver- 
pool plus dimidio Gossypii orbis totius importatur et in fabricis 
oppidorum vicinorum Birmingham, Manchester, Leeds etc. in 
fila et texta commutatur, In secundum locum emporiorum 
mercedis quae continentem Europaeam Gossypio suppeditat 
Brema Germaniae adscendit. 
Tela e Gossypia in regionibus Europaeis confecta non 
solum ibidem consumuntur, sed etiam in terras remotas ex- 
portantur et non raro panni in pecuniae vicem inserviunt. 
CL SCHUMANN. 
